На основу члана 16. ст. 4. и 6. Закона о уџбеницима („Службени гласник РС”, број 27/18),

министар просвете, науке и технолошког развоја доноси

ПРАВИЛНИК

О ИЗМЕНАМА ПРАВИЛНИКА О ПЛАНУ УЏБЕНИКА

Члан 1.

 У Правилнику о плану уџбеника („Службени гласник РС”, бр. 9/16, 10/16 – исправка и 10/17), у делу: „ПЛАН УЏБЕНИКА ЗА ОСНОВНУ ШКОЛУ”, табеле: „ОБАВЕЗНИ НАСТАВНИ ПРЕДМЕТИ” и „ИЗБОРНИ НАСТАВНИ ПРЕДМЕТИ” за први, други, трећи, четврти, пети, шести, седми и осми разред, замењују се новим табелама које гласе: „ОБАВЕЗНИ ПРЕДМЕТИ” и „ИЗБОРНИ ПРОГРАМИ” за први, други, трећи, четврти, пети, шести, седми и осми разред, које су одштампане уз овај правилник и чине његов саставни део.

 Назив дела: „ПЛАН УЏБЕНИКА ЗА НАСТАВУ НА ЈЕЗИЦИМА НАЦИОНАЛНИХ МАЊИНА ОСНОВНА ШКОЛА” мења се и гласи: „ПЛАН УЏБЕНИКА ЗА ОСНОВНУ ШКОЛУ НА ЈЕЗИКУ И ПИСМУ НАЦИОНАЛНИХ МАЊИНА И ДОДАТКЕ УЗ УЏБЕНИК ЗА ПРЕДМЕТЕ ОД ЗНАЧАЈА ЗА НАЦИОНАЛНЕ МАЊИНЕ”, а табеле: „МАТЕРЊИ ЈЕЗИК” за први, други, трећи и четврти разред, замењују се новим табелама које гласе: „МАТЕРЊИ ЈЕЗИК” за први, други, трећи и четврти разред, које су одштампане уз овај правилник и чине његов саставни део.

Назив табела „ПРЕДМЕТИ ОД ЗНАЧАЈА ЗА НАЦИОНАЛНЕ МАЊИНЕ” мења се и гласи: „ОБАВЕЗНИ НАСТАВНИ ПРЕДМЕТИ – ДОДАЦИ УЗ УЏБЕНИК, а табеле за први, други, трећи и четврти разред, замењују се новим табелама за први, други, трећи и четврти разред, које су одштампане уз овај правилник и чине његов саставни део.

Назив дела: „ПЛАН УЏБЕНИКА ЗА НАСТАВУ НА ЈЕЗИЦИМА НАЦИОНАЛНИХ МАЊИНА ОСНОВНА ШКОЛА” мења се и гласи: „ПЛАН УЏБЕНИКА ЗА ОСНОВНУ ШКОЛУ НА ЈЕЗИКУ И ПИСМУ НАЦИОНАЛНИХ МАЊИНА И ДОДАТКЕ УЗ УЏБЕНИК ЗА ПРЕДМЕТЕ ОД ЗНАЧАЈА ЗА НАЦИОНАЛНЕ МАЊИНЕ”, а табеле: „МАТЕРЊИ ЈЕЗИК” за пети, шести, седми и осми разред, замењују се новим табелама које гласе: „МАТЕРЊИ ЈЕЗИК” за пети, шести, седми и осми разред, које су одштампане уз овај правилник и чине његов саставни део.

Назив табела: „ПРЕДМЕТИ ОД ЗНАЧАЈА ЗА НАЦИОНАЛНЕ МАЊИНЕ” мења се и гласи: „ОБАВЕЗНИ НАСТАВНИ ПРЕДМЕТИ – ДОДАЦИ УЗ УЏБЕНИК”, а табеле за пети, шести, седми и осми разред, замењују се новим табелама које гласе: за пети, шести, седми и осми разред, које су одштампане уз овај правилник и чине његов саставни део.

Члан 2.

 Овај правилник ступа на снагу осмог дана од дана објављивања у „Службеном гласнику Републике Србије – Просветни гласник”.

 Одредбе које се односе на план уџбеника за први, други, пети и шести разред и план уџбеника за седми разред за предмете: „Техника и технологија”, „Информатика и рачунарство” и „Физичко и здравствено васпитање”, примњеују се почев од школске 2019/2020. године.

 Одредбе које се односе на план уџбеника за трећи и седми разред примењују се почев од школске 2020/2021. године, а одредбе које се односе на план уџбеника за четврти и осми разред примењују се почев од школске 2021/2022. године.

Број: 110-00-00238/2019-04
У Београду, 11. јула 2019. године

 М И Н И С Т А Р

 Младен Шарчевић